text: Politiet efterlyser vidner til færdselsuheld, de selv var impliceret i
  23 august 2017 kl. 11.36
  Politiet efterlyser vidner til et færdselsuheld, hvor en patruljevogn var indblandet. Politiet vil gerne i kontakt med den person, der hjalp lige efter ulykken.
  Syd- og Sønderjyllands Politi efterlyser vidner til et færdselsuheld torsdag den 27. april 2017 i Skærbæk, skriver de i en pressemedelelse.
  Ud for Aabenraavej 50 var en af politiets patruljevogne impliceret i et færdselsuheld med en anden bil klokken cirka 19.30.
  Politiet vil gerne tale med føreren af en personbil, som stoppede efter uheldet og aktiverede sit katastrofeblink.
  Føreren kan have set uheldet eller kan have oplysninger af betydning for sagen.
  Føreren var en cirka 30-40 årig mand almindelig af bygning. 
  Hvis man er føreren, eller kender vedkommende, beder Syd- og Sønderjyllands Politi om at kontakte dem på telefon 1-1-4.
  